CELEX: 62016TN0834
Language: lv
Date: 2016-11-29 00:00:00
Title: Lieta T-834/16: Prasība, kas celta 2016. gada 29. novembrī – QC/Eiropadome

6.2.2017   
            
            
               LV
            
            
               Eiropas Savienības Oficiālais Vēstnesis
            
            
               C 38/36
            
         Prasība, kas celta 2016. gada 29. novembrī – QC/Eiropadome
   (Lieta T-834/16)
   (2017/C 038/49)
   Tiesvedības valoda – grieķu
   
      Lietas dalībnieki
   
   
      Prasītājs: QC (Isola di Lesbo, Grieķija) (pārstāvis – H. Ladis, advokāts)
   
      Atbildētāja: Eiropadome
   
      Prasītāja prasījumi:
   
   
               —
            
            
               atcelt 2016. gada 18. marta“ES un Turcijas paziņojumu”, kas tajā pašā dienā publicēts paziņojumā presei Nr. 144/16;
            
         
               —
            
            
               atzīt par spēkā neesošām visas šī paziņojuma radītās sekas;
            
         
               —
            
            
               izskatīt lietu paātrinātā tiesvedībā;
            
         
               —
            
            
               uzdot nekavējoties apturēt attiecīgā nolīguma piemērošanu.
            
         
      Pamati un galvenie argumenti
   
   Prasības pamatošanai prasītājs izvirza septiņus pamatus.
   
               1.
            
            
               Ar pirmo pamatu tiek apgalvots, ka attiecīgajā nolīgumā ir pieļauts būtisku procedūras noteikumu un materiālo tiesību pārkāpums, kā arī pilnvaru ļaunprātīga izmantošana.
            
         
               2.
            
            
               Otrais pamats attiecas uz Amnesty International atbilstošajiem un pamatotajiem ziņojumiem, kuros ir apstiprināti iepriekš minētie pārkāpumi, kā arī no attiecīgā nolīguma izrietošā humanitārā krīze.
               
                           —
                        
                        
                           Nolīguma, kuru prasītājs uzskata par reālu starptautisko līgumu, piemērošana ir izraisījusi patvēruma sistēmas sistemātisku nepiemērošanu un Ženēvas konvencijas tiešu pārkāpumu.
                        
                     
         
               3.
            
            
               Trešais pamats attiecas uz Eiropas Apvienotās kreiso spēku konfederālās grupas Eiropas Parlamenta deputātu informācijas biļetenu.
               
                           —
                        
                        
                           Nolīgums ir “nopietns un atkārtots” Eiropas Savienības vērtību “pārkāpums”.
                        
                     
         
               4.
            
            
               Ceturtais pamats attiecas uz Eiropas Cilvēktiesību tiesas judikatūru.
               
                           —
                        
                        
                           Prasībā ir arī izskatīts starptautiski apstiprinātais apgalvojums, ka Turcija nav “droša valsts”, ņemot vērā īstenoto spīdzināšanas praksi un daudzos notiesājošos spriedumus cilvēktiesību pārkāpumu dēļ.
                        
                     
         
               5.
            
            
               Piektais pamats attiecas uz LESD.
               
                           —
                        
                        
                           Prasībā ir pausta kritika, ka paziņojums, kurš kļūdaini ir šādi nosaukts, ietver acīmredzamu LESD piektās daļas V sadaļas, kas attiecas uz starptautiskiem nolīgumiem, pārkāpumu.
                        
                     
         
               6.
            
            
               Sestais pamats attiecas uz Eiropas Savienības Pamattiesību hartu.
               
                           —
                        
                        
                           Ar nolīgumu ir pārkāptas arī starptautiskās cilvēktiesības, tostarp Eiropas Savienības Pamattiesību hartas noteikumi, sākot no cilvēka cieņas līdz tieši paredzētajam “kolektīvas atgriešanas” aizliegumam. It īpaši, prasībā ir uzsvērts tieši norādīto direktīvu attiecībā uz atbildi, kas tiek sagaidīta no Savienības saistībā ar personu “masveida pieplūdumu” uz tās robežām, tostarp gadījumos, kad šīs personas ir neaizsargātas, kā arī direktīvu, kas reglamentē starptautiskās aizsardzības atzīšanas un patvēruma tiesību jomā piemērojamo procedūru, neapzināts pārkāpums vai apzināta to nepiemērošana.
                        
                     
         
               7.
            
            
               Septītais pamats attiecas uz profesionālo organizāciju un citu alternatīvās strīdu izšķiršanas struktūru dokumentiem.
               
                           —
                        
                        
                           Prasībā ir arī norādīts, ka Eiropas Savienība ar strīdīgo nolīgumu gan Grieķijā, gan Turcijā ir izraisījusi milzīgu tādu personu koncentrāciju, kuras dzīvo nabadzības apstākļos un bez jebkādām tiesībām, nemaz nerunājot par to, ka šīs personas jau var būt cietušas no sliktas izturēšanās no kārtības sargu puses.
                        
                     
                           —
                        
                        
                           Visbeidzot prasība ir pamatota ar to, ka Eiropas Savienība, saskaroties ar katastrofālu humanitāro un sociālo situāciju, acīmredzami nav izpildījusi savus Savienības un starptautiskajās tiesībās paredzētos pienākumus.